ເກົາຫລີໃຕ້ ແລະຍີ່ປຸ່ນ ຕົກລົງປັບປຸງ ສາຍພົວພັນການທູດ ແລະເສດຖະກິດ ໃຫ້ດີຂຶ້ນ
​ທັງ​ສອງ​ປະເທດຍັງ​ໄດ້​ໃຫ້​ຄໍາ​ໝັ້ນ​ສັນຍາ​ ທີ່ຈະ​ສືບ​ຕໍ່ຮ່ວມ​ໄມ້​ຮ່ວມ​ມື​ກັນ​ ໃນ​ການ​ແກ້​ໄຂ​ບັນຫາ​ການຜະລິດ​ອາວຸດນີວເຄລຍຂອງເກົາຫຼີເໜືອ.
ຄະນະນໍາພາຂອງເກົາຫລີໃຕ້ແລະຍີ່ປຸ່ນໄດ້ຕົກລົງປັບປຸງສາຍພົວພັນທາງການທູດແລະເສດ ຖະກິດລະຫວ່າງສອງປະເທດໃຫ້ດີຂຶ້ນ ເຖິງແມ່ນມີຄວາມຮູ້ສຶກທີ່ເຈັບແສບຈາກການຄອບ ຄອງຂອງຍີ່ປຸ່ນໃນແຫລມເກົາຫລີແລະມີບັນຫາຂັດແຍ້ງກັນເລື້ອງເຂດນໍ້າແດນດິນທີ່ຍັງແກ່ ຍາວມາກໍຕາມ ປະທານາທິບໍດີ Lee Myung-bak ແຫ່ງເກົາຫລີໃຕ້ໄດ້ທໍາການໂອ້ລົມສົນທະນາກັນກັບ ນາຍົກລັດຖະມົນຕີ Yoshihiko Noda ແຫ່ງຍີ່ປຸ່ນທີ່ກຸງໂຊນໃນວັນພຸດມື້ນີ້ ຊຶ່ງເປັນການ ພົບປະຄັ້ງທີສອງລະຫວ່າງຜູ້ນໍາທັງສອງນັບແຕ່ທ່ານໂນດະໄດ້ຂຶ້ນດໍາລົງຕໍາແໜ່ງນາຍົກລັດ ຖະມົນຕີໃນທ້າຍເດືອນສິງຫາຜ່ານມາ ຜູ້ນໍາທັງສອງໄດ້ພົບປະກັນຢູ່ນອກກອງປະຊຸມສະ ມັດຊາໃຫຍ່ສະຫະປະຊາຊາດໃນເດືອນແລ້ວນີ້ ພວກຜູ້ນໍາທັງສອງໄດ້ຕົກລົງຟື້ນການພົບປະລະດັບເຮັດວຽກເຮັດການກັນຄືນບົນພື້ນຖານ ຂອງຂໍ້ຕົກລົງການຄ້າສອງຝ່າຍທີ່ຕົກຢູ່ໃນສະພາບໍ່ໄປບໍ່ມາເປັນເວລາດົນນານແລະເພີ່ມທະ ວີຂໍ້ຕົກລົງເລື້ອງການແລກປ່ຽນ ເງິນຕາກັນທີ່ມີວັດຖຸປະສົງເພື່ອເຮັດໃຫ້ຕະຫລາດການເງິນ ຂອງພວກຕົນມີຄວາມທຸ່ນທ່ຽງຂຶ້ນ ນອກນັ້ນພວກຜູ້ນໍາທັງສອງຍັງໄດ້ໃຫ້ຄໍາໝັ້ນສັນຍາເຊ່ນກັນສືບຕໍ່ການ ຮ່ວມໄມ້ຮ່ວມມືກັນ ໃນການແກ້ໄຂບັນຫາ ການຜະລິດອາວຸດນີວເຄລຍ ຂອງເກົາຫລີເໜືອນັ້ນ